Manfred Mayrhofer
Manfredas Mairhoferis (vok. Manfred Mayrhofer, 1926 m. rugsėjo 26 d. Lincas, Austrija – 2011 m. spalio 31 d. Viena, Austrija) – austrų indoeuropeistas, specializavęsis tirti indoiranėnų kalbas. M. Mairhoferis buvo Vienos universiteto profesorius emeritas. Jis įžymus dėl sanskrito etimologinio žodyno. M. Mairhoferis gimė Lince, Graco universitete studijavo indoeuropeistiką, semitų kalbotyrą ir filosofiją, Graco universitete 1949 m. tapo mokslų daktaru. 1953–1963 m. dėstė Viurcburgo universitete, o 1963–1966 m. ėjo profesoriaus pareigas Vokietijos Zarlando universitete. 1966 m. grįžo į Austriją ir iki išėjimo į pensiją 1990 m. Vienos universitete dirbo profesoriumi. Mirė Vienoje būdamas 85–erių metų.